2015. gada 1. decembrī Noteikumi Nr. 683

Rīgā (prot. Nr. 64  32. §)

**Grozījumi Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas kārtība"**

Izdoti saskaņā ar likuma

"Par maternitātes un slimības apdrošināšanu"

9. un 12. pantu, likuma

"Par obligāto sociālo apdrošināšanu pret

nelaimes gadījumiem darbā un arodslimībām"

19. panta pirmo daļu un

Ārstniecības likuma 53. pantu

1. Izdarīt Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas kārtība" (Latvijas Vēstnesis, 2001, 56. nr.; 2002, 64. nr.; 2003, 167. nr.; 2006, 190. nr.; 2008, 202. nr.; 2009, 118. nr.; 2010, 151. nr.; 2012, 35. nr.; 2013, 134. nr.) šādus grozījumus:

1.1. svītrot 4. punktā skaitli un vārdu "(1. pielikums)";

1.2. svītrot 5. punktā skaitli un vārdu "(2. pielikums)";

1.3. svītrot 8. punktu;

1.4. izteikt 12. un 12.1punktu šādā redakcijā:

"12. Darbnespējas lapu anulē elektroniski, tiešsaistes režīmā izdarot atzīmi vienotajā veselības nozares elektroniskajā informācijas sistēmā (turpmāk – veselības informācijas sistēma):

12.1. tās ārstniecības iestādes vadītājs vai ārsts, vai ārsta palīgs, kurā izsniegta darbnespējas lapa, – ja darbnespējas lapa ir izrakstīta kļūdaini;

12.2. tās ārstniecības iestādes vadītājs, kurā izsniegta darbnespējas lapa, – ja saņemts Veselības inspekcijas atzinums par darbnespējas lapas nepamatotu izsniegšanu. Šādā gadījumā ārstniecības iestādes vadītājs 14 dienu laikā izdod rīkojumu par attiecīgās darbnespējas lapas anulēšanu.

12.1 Šo noteikumu 12.2. apakšpunktā minētā rīkojuma apliecinātu kopiju ārstniecības iestāde nosūta personai, kurai darbnespējas lapa tika izsniegta. Personai ir tiesības rīkojumu pārsūdzēt tiesā Administratīvā procesa likumā noteiktajā kārtībā.";

1.5. izteikt 20. punktu šādā redakcijā:

"20. Ārsts vai ārsta palīgs darbnespējas lapu sagatavo elektroniski veselības informācijas sistēmā atbilstoši normatīvajiem aktiem par vienoto veselības nozares elektronisko informācijas sistēmu. Darbnespējas lapu hronoloģiskā secībā reģistrē veselības informācijas sistēmā un precīzi aizpilda visas darbnespējas lapas ievades formas sadaļā paredzētās ailes, kuras attiecas uz konkrēto darbnespējas gadījumu. Ja tehnisku vai citu iemeslu dēļ darbnespējas lapu veselības informācijas sistēmā nav iespējams reģistrēt darbnespējas perioda pirmajā dienā, par kuru izsniegta darbnespējas lapa, to reģistrē ne vēlāk kā piecu darbdienu laikā. Ja darbnespējas lapas reģistrēšanas datums veselības informācijas sistēmā nesakrīt ar darbnespējas perioda pirmo dienu, par kuru izsniegta darbnespējas lapa, pamatojumu veselības informācijas sistēmā norāda attiecīgajā darbnespējas lapas ievades formas sadaļā.";

1.6. papildināt noteikumus ar 20.2punktu šādā redakcijā:

"20.2 Pēc personas pieprasījuma ārsts vai ārsta palīgs izsniedz veselības informācijas sistēmā sagatavoto darbnespējas lapu papīra formā, un tajā ir norāde "Darbnespējas lapa ir sagatavota un reģistrēta veselības informācijas sistēmā".";

1.7. svītrot 21. punktu;

1.8. svītrot VII nodaļu;

1.9. izteikt 24. punktu šādā redakcijā:

"24. Šo noteikumu izpildi uzrauga Veselības inspekcija. Veselības inspekcija, veicot ekspertīzes un sniedzot atzinumus par darbspējas ekspertīzes kvalitāti ārstniecības iestādē, izvērtē, vai konkrētajā gadījumā konstatēto pārkāpumu dēļ darbnespējas lapu nepieciešams atzīt par nepamatoti izsniegtu.";

1.10. papildināt noteikumus ar 26.5, 26.6, 26.7 un26.8punktu šādā redakcijā:

"26.5 Līdz datu apstrādes tiesību iegūšanai veselības informācijas sistēmā, bet ne ilgāk kā līdz 2016. gada 30. novembrim ārsts vai ārsta palīgs darbnespējas lapas sagatavošanai izmanto darbnespējas lapas veidlapu papīra formā, precīzi un salasāmi aizpildot visas darbnespējas lapas veidlapā paredzētās ailes, kuras attiecas uz konkrēto darbnespējas gadījumu, un hronoloģiskā secībā reģistrē darbnespējas lapu reģistrācijas žurnālā, ierakstot attiecīgo reģistrācijas numuru darbnespējas lapā un personas medicīniskajā dokumentācijā.

26.6 Ja līdz 2016. gada 30. novembrim darbnespējas lapa sagatavota saskaņā ar šo noteikumu 26.5 punktu un persona ir darba ņēmējs pie vairākiem darba devējiem, darbnespējas lapu A izsniedz vairākos eksemplāros, ņemot vērā personas pieprasījumu. Darbnespējas lapu B par vienu un to pašu darbnespējas periodu izsniedz tikai vienā eksemplārā.

26.7 Ja darbnespējas lapa sagatavota saskaņā ar šo noteikumu 26.5 punktu, to anulē, izdarot atzīmi darbnespējas lapu reģistrācijas žurnālā:

26.71. tās ārstniecības iestādes vadītājs vai ārsts, vai ārsta palīgs, kurā izsniegta darbnespējas lapa, – ja darbnespējas lapa ir bojāta, izrakstīta kļūdaini vai tajā ir vairāki labojumi;

26.72. tās ārstniecības iestādes vadītājs, kurā izsniegta darbnespējas lapa, – ja saņemts Veselības inspekcijas atzinums par darbnespējas lapas nepamatotu izsniegšanu. Šādā gadījumā ārstniecības iestādes vadītājs 14 dienu laikā izdod rīkojumu par attiecīgās darbnespējas lapas anulēšanu un apliecinātu rīkojuma kopiju nosūta informācijai Valsts sociālās apdrošināšanas aģentūrai, Veselības inspekcijai, kā arī personai, kurai darbnespējas lapa tika izsniegta. Personai ir tiesības rīkojumu pārsūdzēt tiesā Administratīvā procesa likumā noteiktajā kārtībā.

26.8 Šo noteikumu 20.2punkts stājas spēkā 2016. gada 1. decembrī. Līdz šo noteikumu 20.2punkta spēkā stāšanās dienai veselības informācijas sistēmā sagatavoto darbnespējas lapu izsniedz papīra formā, un tajā ir norāde "Darbnespējas lapa ir sagatavota un reģistrēta veselības informācijas sistēmā".";

1.11. svītrot 1. un 2. pielikumu.

2. Šo noteikumu 1.7. un 1.11. apakšpunkts stājas spēkā 2016. gada 1. decembrī.

Ministru prezidente Laimdota Straujuma

Labklājības ministrs Uldis Augulis